جرائم فکشن

جرائم فکشن وہ صنفِ ادب ہے جس میں کسی جرم کو کہانی کے مرکزی پلاٹ کا حصہ بنایا جاتا ہے۔ جرائم فکشن کی جڑیں انسانی تہذیب کی ابتدائی کہانیوں تک پائی جاتی ہیں، جن میں یونانی و رومی اساطیر اور بائبل میں قابیل و ہابیل کا قصہ شامل ہیں۔ حقیقی زندگی کے جرائم اور مجرموں کی سنسنی خیز رودادیں، جیسے مجرموں کے اعترافات، عوامی پرچوں اور پمفلٹوں میں چھپنے والی کہانیاں بھی اس صنف کی تشکیل میں معاون رہیں۔ تاریخی طور پر جرائم فکشن نے سیاسی اور فوجداری نظامِ انصاف کی ارتقائی صورتوں کے ساتھ ساتھ نشو و نما پائی ہے۔

کئی مصنفین نے اپنی ادبی تخلیقات میں جرم اور سزا کی نوعیت کو موضوع بنایا ہے۔ مثال کے طور پر ڈراما نگار، ناول نگار اور اداکارہ سوزن گلاسپل کو ایک حقیقی قتل کے مقدمے سے تحریک ملی جسے وہ بطور صحافی کور کر رہی تھیں۔ اپنے 1916ء کے ڈرامے  اور 1917ء کے مختصر افسانے  میں گلاسپل نے گھریلو ماحول میں صنفی تعلقات پر نسائی نقطۂ نظر سے تنقید پیش کی۔

البتہ بحیثیت ایک صنف جرائم فکشن کے ایسے  ہیں جو اسے رومانی یا مہماتی اصناف سے ممتاز کرتے ہیں۔ اس صنف کے اندر ذیلی اصناف مثلاً روایتی/کلاسیکی ناول، نجی جاسوسی  ناول اور پولیس کے طریقۂ کار کے ناول شامل ہیں، جن کے پلاٹ، کردار اور ماحول قارئین کے لیے مانوس ہوتے ہیں۔ بحیثیت صنف، جرائم فکشن نے تھیٹر، ریڈیو، فلم، ٹیلی ویژن اور اب سوشل میڈیا کے لیے مواد فراہم کیا ہے اور خود بھی انہی ذرائع ابلاغ سے متاثر ہوا ہے۔
 اردو ادب میں 
اُردو ادب کے مختلف ادوار میں مختلف ادبا نے جرائم کے مختلف نقطہ ہائے نظر کو اپنے ناولوں میں بیان کرنے کی کوشش کی ہے۔ ان نمائندہ ناولوں میں مرزا محمد ہادی رسوا کا ناول  ، عبد اللہ حسین کا  ، غلام الثقلین نقوی کا ، عبد الحلیم شرر کا  ، خدیجہ مستور کا   اور بانو قدسیہ کا   شامل ہیں۔ اکیسویں صدی کے بہت سارے ناول نگاروں نے بھی اپنی تخلیقات میں مجرمانہ عناصر کو بے نقاب کرنے کی کوشش کی ہے، ان ناول نگاروں میں علی اکبر ناطق کا نام سر فہرست ہے۔

اردو کے پہلے ناول مراۃ العروس کے آٹھویں باب میں جرائم پیشہ کردار کی عکاسی ڈپٹی نذیر احمد نے بڑے عمدہ انداز میں کی ہے، جس میں ایک چوری کرنے والی چالاک عورت کا کُٹنی کا کردار ہے جو اکبری کو بے وقوف بنا کر سارا زیور دلوانے کے بہانے لے کر رفو چکر ہو جاتی ہے۔ ماما عظمت کا کردار ایک جرائم پیشہ عورت کا کردار ہے جس میں وہ عورت گھر میں روپے پیسے کے معاملے میں ہیرا پھیری کرتی ہے۔ مثلاً پیسے کے دس پان آتے ہیں اور ماما عظمت صرف دو لے کر آتی تھی۔ ماما عظمت کھلے منھ کہتی تھی کہ  پہلے یہ محمد کامل اور اصغری کے درمیان اختلافات کو ہوا دیتی ہے۔ پھر پورے گھر میں ایک کو دوسرے سے بد ظن کر دیتی ہے۔ گھر جنگل کا ماحول پیش کرتا ہے۔

 حوالہ جات 

زمرہ:اصناف ادب
زمرہ:جرائم فکشن